Jean-Bernard Uhart

Jean-Bernard Uhart (Uhartehiri, 1765eko ekainaren 17a - Zalgize-Doneztebe, 1834ko maiatzaren 18a) euskal militar eta politikaria zen.

Aita Clément Uharteko baroia (1712-1795) eta ama Dorothée de Caupenne d’Amou (1743-1809) zituen. Parisen hasi zen Armadan eta, 1787an, erregearen tenientea zen Zuberoan, gobernadorea ordezkatuz.

Zuberoako nobleteriaren ordezkaria zen 1789ko Estatu Orokorrean. 1793an Larraineko burdinolaren jabea zen, orduan gerrarako industria zena.

Saint-Louiseko zalduna, Zalgize-Doneztebeko auzapeza (1829-1832) eta Pirinio Atlantikoetako Kontseilari Orokorra ere bazen.

Étiennette d’Angosse (1771-1793) emaztearekin batera seme bi izan zituen:
 Gustave (1791-1860), funtzionarioa, eta
 Jean-Paul-Henri (1793-1813), medikua, Errusiako Kanpainan galdua.

Bibliografia 
 Dictionnaire des parlementaires français (1789-1889).
 Diane de Maynard, La descendance de Jean-Paul marquis d’Angosse (1732-1798), Paris, Bourgeois argitaletxea, 1998.
 Jean de Jaurgain, «À propos de "Los Refranos de Sauguis"», Eusko Ikaskuntzen Nazioarteko Aldizkaria, 1909.

Uhartehiriarrak
Nafarroa Behereko militarrak
Nafarroa Behereko politikariak
Pirinio Atlantikoetako Departamenduko kontseilariak
Nafarroa Behereko enpresaburuak
Zuberoako alkateak